Saal en lokale te huur
Bergenrus-kuiertjie Aug 2019
Hier is ‘n Bybelleesplan vir die jaar. As jy graag wil saamlees, volg die skakel.
Bible Plan for one year
Enigiemand wat graag kommentaar wil lewer op ‘n spesifieke gedeelte, is welkom om dit te doen op André de Villiers se
Nuus van ons sendelinge in Seronga (Botswana)
Hier is ‘n bietjie nuus van ons sendelinge, Willie en Estelle Booyse:
2015 was ‘n jaar vol uitdagings en ons is die HERE baie dankbaar dat
HY ons deur moeilike tye gedra het en dat ons al die eer en lof aan
HOM kan gee vir die goeie tye.
Ons het betrokke geraak by Adventures in Missions se World Race spanne
uit Amerika en nie minder nie as 6 groepe vir die jaar ontvang en dit
het nie net baie van ons tyd in beslag geneem nie, maar ook ons
redelik uitgeput, maar dan moet ons ook dit noem dat die jongmense ons
baie gehelp het met ons evangelisasie program en kinderbediening in
Seronga. Elke groep het tussen 3 tot 4 weke by ons spandeer en buiten
dat ons hul moes akkommodeer het Estelle en die dogters ook die
middagetes voorberei en gesorg dat hul genoeg verversings kry
gedurende die dag. Ons het ook heelwat tyd spandeer met Bybelstudie in
die aande en sodoende die geleentheid gekry om ook geestelik in hul
lewens te bele.
Ons was ook geseen met uitreikspanne uit Suid-Afrika en elke span het
ons geseën met wat hul hier kom doen het. So spog ons Kleuterskool met
‘n nuwe heining en ‘n nuwe vroliker baadjie wat hom aangetrek is met
behulp van ‘n paar verfkwaste. Mogotho het na jare hul eie kerkie en
dit bring groot vreugde vir die gemeentetjie in die dorpie. Ons is ook
geseen met Bybels, wat vir baie mense ‘n groot seen is, veral as jy
die blydskap op hul gesigte sien as hul ‘n Bybel ontvang. Elke
geselsie was vir ons kosbaar en elke persoon wat hier was, het gesorg
dat ons spesiaal voel.
Ons het natuurlik ook ‘n nuwe Toyota-bussie vroeg in 2015 angekoop met
fondse wat deur verskeie mense en instansies ingesamel is en die
bussie maak ons lewe sommer baie gemakliker en ons kon dit tot ons
voordeel gebruik met ons uitreike. Dankie vir almal se bydrae.
Wat is ons vooruitsigte vir 2016.
Eerstens hoop ons dat al ons uitreike baie geseend sal wees en dat ons
sommer baie nuwe gesigte gaan sien en sodoende sommer klomp nuwe
vrienskappe gaan bou. Ons bid ook dat die evangelisasie werklik
vanjaar na nuwe hoogtes geneem sal word en dat ons kinderbediening en
kleuterskool vanjaar sal floreer. Ons bid dat ons bestaande
vriendskappe net sterker sal word en dat ons mekaar vanjaar in ons
gebede aan die HERE sal opdra.
Een van ons grootste uitdagings is ons watersituasie. Al ons
waterpunte het opgedroog en alhoewel ons ‘n nuwe waterpunt gesink het
is die hoeveelheid water maar min en is die vloed nog maande weg.
As gevolg van die Rand se daling teenoor die Pula, (P1=R1.50) het ons
ondersteuning met bykans 40% gedaal die afgelope paar maande en voeg
daarby dat voedsel pryse hier by ons agv die droogte die hoogte in
geskiet het, is ons finansiele situasie nie baie gesond nie en daarom
vra ons dat almal asseblief saam met ons sal bid vir uitkoms.
Gebedsversoeke vir 2016.
Bid saam met ons dat die HERE, die mense wat ons vanjaar met die
evangelie gaan bedien, se harte sal voorberei en dat hul ontvanklik
sal wees vir die evangelie.
Bid dat ons kinderbediening sal floreer en dat ons Kleuterskool ‘n
groot verskil in die lewens van die kindertjies sal maak.
Bid vir ons dat ons ten spyte van al die uitdagings positief sal bly
en ons oe op die HERE sal hou.
Aan almal wat ons so getrou op watter wyse ookal ondersteun, baie
dankie. Dis mense soos julle wat ons aan die gang hou.
Seen, vrede en vreugde vir 2016.
Gedragskode vir godsdienste in Suid-Afrika vanaf die Algemene Sinode: Alle lidmate kan die gedragskode vir godsdienste in Suid-Afrika hier lees: n Gedragskode vir Godsdienste in Suid-Afrika 2 A Code of Conduct for Religions in South Africa (2)
Week 2: 40 dae tot 'n inniger verhouding met God: Die dagstukkies is ook weekliks per e-pos beskikbaar en verskyn daagliks op NG Kerk Kathu se Facebookbladsy. Week 2
40 Dae tot 'n inniger verhouding met God (Week 1): Ons begin vandag op Aswoensdag met dagstukkies uit 40 Dae tot 'n inniger verhouding met God. Hier is week 1 se dagstukkies. Dit is ook daagliks op ons Facebook-blad beskikbaar. As jy dit per e-pos ...
Die Stil Pad
Harry en Wendy Griesel